Κοτόπουλο γιουβέτσι  με σπαράγγια
Πολύχρωμο, αρωματικό και γευστικότατο κοτόπουλο γιουβέτσι με σπαράγγια, μια συνταγή με λιγοστά υλικά που θα σας προσφέρει πολύ γεύση.
700 γρ. φιλέτο μπούτι κοτόπουλο, σε κύβους 3 εκ., 1 μάτσο σπαράγγια, καθαρισμένα, κομμένα στα 3, 250 γρ. κριθαράκι χοντρό, 1 κουτ. γλυκού δεντρολίβανο ξερό, καλά κοπανισμένο, o χυμός από 1 μικρό λεμόνι, 1/2 κουτ. γλυκού ξύσμα λεμονιού, 80 ml ελαιόλαδο, αλάτι, φρεσκοτριμμένο πιπέρι
Για να φτιάξουμε κοτόπουλο γιουβέτσι με σπαράγγια, αρχικά σοτάρουμε σε φαρδιά κατσαρόλα το κοτόπουλο στο ελαιόλαδο, σε μέτρια φωτιά, για 4-5 λεπτά.Βγάζουμε το κοτόπουλο με τρυπητή κουτάλα.Στο ίδιο λάδι σοτάρουμε τα σπαράγγια και το κριθαράκι για 2 λεπτά, μέχρι να μαλακώσουν ελαφρώς και να λαδωθούν.Στη συνέχεια αλατοπιπερώνουμε.Έπειτα, ρίχνουμε το δεντρολίβανο και 1½ λίτρο ζεστό νερό και μαγειρεύουμε για περίπου 10 λεπτά, ανακατεύοντας τακτικά.Προσθέτουμε το κοτόπουλο, ανακατεύουμε και συνεχίζουμε το μαγείρεμα για άλλα 10-13 λεπτά, μέχρι να μαλακώσει το κριθαράκι και να απορροφήσει τα υγρά.Προσθέτουμε, στο κοτόπουλο γιουβέτσι με σπαράγγια, το ξύσμα και τον χυμό λεμονιού, ανακατεύουμε απαλά και αποσύρουμε από τη φωτιά.
Κοτόπουλο,Κριθαράκι,Σπαράγγια